CELEX: C2007/082/03
Language: et
Date: 2007-04-14 00:00:00
Title: Kohtuasi C-150/04: Euroopa Kohtu (suurkoda) 30. jaanuari 2007 . aasta otsus — Euroopa Ühenduste Komisjon versus Taani Kuningriik (Liikmesriigi kohustuste rikkumine — Töötajate vaba liikumine — Teenuste osutamise vabadus — Kapitali vaba liikumine — Asutamisvabadus — Tulumaks — Pensionikindlustusskeem — Teises liikmesriigis asutatud pensioni kogumisasutusega lepingu sõlmimine — Maksuõigus — Maksustatavast tulust mahaarvamise ja maksuvabastuse piiramine pensioniplaani raames tehtud sissemaksete puhul — Ülekaalukas üldine huvi — Maksukontrolli tõhusus — Maksusüsteemi ühtsus — Maksusüsteemi sümmeetria — Topeltmaksustamise vältimise leping)

14.4.2007   
            
            
               ET
            
            
               Euroopa Liidu Teataja
            
            
               C 82/2
            
         Euroopa Kohtu (suurkoda) 30. jaanuari 2007. aasta otsus — Euroopa Ühenduste Komisjon versus Taani Kuningriik
   (Kohtuasi C-150/04) (1)
   
   (Liikmesriigi kohustuste rikkumine - Töötajate vaba liikumine - Teenuste osutamise vabadus - Kapitali vaba liikumine - Asutamisvabadus - Tulumaks - Pensionikindlustusskeem - Teises liikmesriigis asutatud pensioni kogumisasutusega lepingu sõlmimine - Maksuõigus - Maksustatavast tulust mahaarvamise ja maksuvabastuse piiramine pensioniplaani raames tehtud sissemaksete puhul - Ülekaalukas üldine huvi - Maksukontrolli tõhusus - Maksusüsteemi ühtsus - Maksusüsteemi sümmeetria - Topeltmaksustamise vältimise leping)
   (2007/C 82/03)
   Kohtumenetluse keel: taani
   Pooled
   
      Hageja: Euroopa Ühenduste Komisjon (esindajad: R. Lyal, S. Tams ja H. Støvlbæk)
   
      Kostja: Taani Kuningriik (esindaja: J. Molde)
   Kohtuasja ese
   Liikmesriigi kohustuste rikkumine — EÜ artiklite 39, 43, 49 ja 56 rikkumine — Maksustatavast tulust liikmesriigis asutatud ettevõtjaga sõlmitud kindlustuslepingu raames pensionikindlustuse sissemaksete mahaarvamist piirav maksuõigus
   Resolutiivosa
   
               1.
            
            
               Kuna Taani Kuningriik võttis vastu ja jättis jõusse elu- ja pensionikindlustuskorra, mille kohaselt lubatakse sissemaksete mahaarvamisi ja maksuvabastusi vaid Taanis asuvate pensioni kogumisasutustega sõlmitud lepingute alusel tehtud sissemaksete puhul, kusjuures sellist maksusoodustust ei võimaldata teistes liikmesriikides asuvate pensioni kogumisasutustega sõlmitud lepingute alusel tehtud sissemaksete puhul, siis on see liikmesriik rikkunud EÜ artiklitest 39, 43, 49 ja 56 tulenevaid kohustusi.
            
         
               2.
            
            
               Mõista kohtukulud välja Taani Kuningriigilt.
            
         
               3.
            
            
               Rootsi Kuningriik kannab ise oma kohtukulud.
            
         
      (1)  ELT C 190, 24.7.2004.